8.pielikums

**Sociālā dienesta lēmums**

**par atteikumu piešķirt sociālās palīdzības pabalstu**

***Sastāvdaļas (APL 67.pants):***

1. iestādes nosaukums un adrese (veidlapa);
2. adresāts - fiziskās personas vārds, uzvārds, dzīvesvieta vai citas ziņas, kas palīdz identificēt personu;
3. iesniedzēja prasījums;
4. administratīvā procesa dalībnieku viedokļi un argumenti, ja tādi ir izteikti;
5. faktu konstatējums *(norāda pierādījumus, uz kuriem pamatoti secinājumi, un argumentus, uz kuru pamata pierādījumi noraidīti);*
6. lēmuma pamatojums, it sevišķi ietverot lietderības apsvērumus *(ņemot vērā, ka privātpersonas tiesību būtisku ierobežošanu var attaisnot tikai ievērojams sabiedrības ieguvums; Cilvēktiesību ierobežojums, ja tas adresātam attiecīgās tiesības pēc būtības atņem, nekādā gadījumā nav samērīgs, administratīvā akta pamatojumā iestāde var izmantot argumentus, kas izteikti tiesas spriedumos un juridiskajā literatūrā, kā arī citā speciālajā literatūrā);*
7. piemēroto tiesību normu uzskaitījums *(administratīvo aktu pamato ar Satversmi, likumiem, Ministru kabineta noteikumiem vai pašvaldību saistošajiem noteikumiem, starptautisko tiesību vai Eiropas Savienības normām, kā arī vispārējiem tiesību principiem. Pamatojumā norāda attiecīgā ārējā normatīvā akta pantu, tā daļu, punktu vai apakšpunktu);*
8. adresātam piešķirtās, apstiprinātās vai noraidītās tiesības;
9. norāde, kur un kādā termiņā šo administratīvo aktu var apstrīdēt[[1]](#footnote-1) vai pārsūdzēt.

**Piemērs paraugam** (cipariņi iekavās pielikti tikai paraugam):

1. **Ezera novada Sociālais dienests**

Saules iela, Ezera novads, LV- 0000

\_\_.\_\_.2019. Nr. 000

LĒMUMS

Par atteikumu piešķirt pabalstu malkas iegādei

(2) Ezera novada Sociālajā dienestā 2019.gada 1. augustā vērsās Jānis Bērziņš, p.k. 000000-00000, dzīvojošs „Ceriņu” mājās, Ozolu pagastā, Ezera novadā, (3) ar lūgumu piešķirt palīdzību malkas iegādei.

(4) J.Bērziņš norāda, ka ir persona ar II. invaliditātes grupu un dzīvo viens mājā ar malkas apkuri. Malka izkurināta iepriekšējā apkures sezonā. (5) No Sociālās dienesta datu bāzē esošās informācijas secināms, ka J.Bēziņš pabalstu malkas iegādei 200 *euro* apmērā saņēmis 2019.gada 20.janvārī. J.Bērziņš malku nav iegādājies, par ko liecina ieraksts apsekošanas veidlapā 2019.gada martā.

(6) J.Bērziņš nepieciešamo malkas daudzumu sagādājis saviem spēkiem un daļu apkures sezonas dzīvojis pie dēla A.Bērziņa Pīlādžu pilsētā.

(7) Ezera novada pašvaldības saistošo noteikumu Nr.1 „Par sociālās palīdzības pabalstiem Ezera novadā” 3.2. apakšpunkts nosaka, ka par trūcīgu atzītai ģimenei (personai) pabalsta apmērs malkas iegādei ir 200 *euro* kalendārajā gadā.

(8) Ezera novada Sociālais dienests ***nolēma*** ***atteikt*** Jānim Bērziņam, p.k. 000000-00000, piešķirt pabalstu malkas iegādei, pamatojoties uz Ezera novada pašvaldības saistošo noteikumu Nr.1 „Par sociālās palīdzības pabalstiem Ezera novadā” 3.2. apakšpunktā noteikto, ka par trūcīgu atzītai ģimenei (personai) pabalsta apmērs malkas iegādei ir 200 *euro* kalendārajā gadā un J.Bērziņš savas tiesības ir izmantojis 2019.gada 20.janvārī.

(9) Ezera novada Sociālā dienesta lēmumu par atteikumu piešķirt pabalstu malkas iegādei iespējams *apstrīdēt* Ezera novada domē viena mēneša laikā no informācijas saņemšanas dienas. Pašvaldības domes pieņemto lēmumu persona var *pārsūdzēt* tiesā Administratīvā procesa likumā noteiktajā kārtībā.

Sociālā dienesta vadītāja A.Bērziņa

1. Administratīvo aktu var apstrīdēt viena mēneša laikā no dienas, kad privātpersona par to ir uzzinājusi, bet ne vēlāk kā viena gada laikā no attiecīgā administratīvā akta spēkā stāšanās dienas. [↑](#footnote-ref-1)